Covid-19 India Highlights: देश में ऐक्टिव मरीजों की संख्या घटी, केरल में 384 मौतें
देश में लगातार 33 दिनों से कोविड-19 के दैनिक मामले 20 हजार से कम हैं और 136 दिन से 50 हजार से कम नए दैनिक मामले सामने आ रहे हैं।
नई दिल्ली: भारत में एक दिन में कोविड-19 के 11,466 नए मामले सामने आने के बाद देश में कोरोना वायरस संक्रमितों की संख्या बढ़कर बुधवार को 3,43,88,579 हो गई। वहीं, ऐक्टिव मरीजों की संख्या घटकर 1,39,683 हो गई है, जो 264 दिन में सबसे कम है। केन्द्रीय स्वास्थ्य मंत्रालय की ओर से बुधवार को सुबह 8 बजे जारी किए गए अद्यतन आंकड़ों के अनुसार, देश में संक्रमण से 460 और लोगों की मौत के बाद इस महामारी से जान गंवाने वालों की संख्या बढ़कर 4,61,849 हो गई।आइए, जानते हैं देश में कोरोना से जुड़ी लेटेस्ट अपडेट्स के बारे में: